Vere woorde – Vuurvliegie se lekkervurigeaffêre
Ander se woorde, Lesse, Seerkry, Verhoudings
Date: August 30, 2018Author: Vuurvliegie se lekkervurigeaffêre 7 Comments
Daar is sekerlik niks leliker as venyn nie. Die woord in Afrikaans beskrywe nie so duidelik die impak van die tipe gedrag nie. In Engels kan jy ‘cankerous’ of ‘venomous’ gebruik.
venynig cankerous; venomous
Gaan karring jy by ‘cankerous’ kry jy die vreeslikste lys woorde:
Sjoe, vyandig, ondermynend, wreed, ontmoedigend, minagtend…dis vreeslike, vreeslike woorde wat in venyn vasgevang is. Dink net dis wat met die ontvanger van jou venyn gebeur.
Maar die een wat my hart breek is daai ‘invalidate’ woord. Om iemand so te haat dat jy sy of haar bestaan ongeldig verklaar, nietig verklaar, nikswerd maak. Eina.
G’n wonder die Bybel stel dit so fel in Psalm 140:4 Hulle tonge is giftig soos ’n slang; hulle woorde venynig soos adders. Sela
‘n Gemeenskap het hulle skuldig maak aan skinderstories, en die persoon aan die ontvangkant is verwoes deur die venyn en gefluister.
‘n Engel het kom wraak neem en het ‘n vrou wie die stories aangeblaas het, gekonfronteer met ‘n kussing wat opgeskeur is.
Die vere is deur die sterk wind verwaai tot in die einder. Toe sy protesteer nadat sy opdrag kry om al die vere weer terug te stop, besef sy dat die verwaaide vere soos haar woorde.
Hulle is daar buite, en kan nie terug getrek word nie.
Woorde maak my bang.
Hulle wys wat in ons harte woon.
Hulle kan verwond en seermaak.
Previous Previous post: Awesome prayer, make it count
Next Next post: Meer as net ‘n kleed se soom
7 thoughts on “Vere woorde”
Vennyn is ‘n vreeslike ding. Dit sny diep.
Rumi se 3 hekke…. Kyk, ek kry glad nie met mense gedeal wat venynig is nie, want dit is deel van ñ taal wat ek nie wil of kan of sal verstaan nie. Daardie een sinoniem, invalidate, ek stem met jou saam, dis die laagste wat enige lewende mens kan daal om so iets aan ñ ander te doen.
Ja dis die regte woord….as mense weet wat gebeur met die ontvanger, en hom/haarself afvra wat as hy/sy aan die ontvang kant is, sal dit dalk kan verander
Ek hou baie van Rumi se woorde. Gelukkig het ek ook nie te doen met venyn nie, want ek is nie meer in ‘n werksituasie nie en my vriende wat oorgebly het is ware vriende.
Interessant dat ons in 1 Korintiërs leer dat skinderbekke nie hemel toe gaan nie en op aarde by die gemeente uitgesit moet word, dat mens nie eens saam met so-een, wat hom/haarself gelowige noem, moet eet nie.
Die eetsaal gaan leeg wees.
Mense het nie meer werk vir hulle hande nie, nou werk hulle bekke oortyd. Ek steur my gewoonlik nie aan die happerige soort nie, maak net asof ek glad nie verstaan wat hulle sê nie.
Ek is saam met jou Hester. Ek kan my net eenvoudig nie meer steur aan ander se negatiewe indrukke, kommentaar ens nie. Maar as n mens jonk en weerloos is, kan dit baie seermaak